এনজো ইবোস
এনজো ইবোস (ফরাসি: Enzo Ebosse; জন্ম: ১১ মার্চ ১৯৯৯) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ফরাসি ক্লাব আঁজে এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন। ২০০৫–২০১৫ মৌসুমে, ফরাসি ফুটবল ক্লাব আমিয়েঁর যুব পর্যায়ের হয়ে খেলার মাধ্যমে ইবোস ফুটবল জগতে প্রবেশ করেছেন এবং পরবর্তীকালে লঁসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব লঁস বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লঁস বি-এর হয়ে তিন মৌসুমে ৬৯ ম্যাচে ২টি গোল করার পর ২০১৯–২০ মৌসুমে তিনি ল্য মঁয়ে যোগদান করেছেন। ল্য মঁয়ে মাত্র এক মৌসুম অতিবাহিত করার পর প্রায় ০.৫ মিলিয়ন ইউরোর বিনিময়ে ফরাসি ক্লাব আঁজেতে যোগদান করেছেন। ২০১৪ সালে, ইবোস ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।